Resizable BAR: Berbaloi untuk gaming?

Resizable BAR merupakan satu teknologi yang dibangunkan khas untuk GPU milik Nvidia. Teknologi ini menyerupai Smart Access Memory (SAM) milik AMD, di mana ia mampu melonjakkan kemampuan PC anda untuk memproses game dengan lebih lancar.

Resizable BAR memberikan laluan kepada CPU untuk mendapatkan kesemua frame buffer pada memori GPU bagi memproses data tersebut dengan pantas. Resizable BAR juga mengurangkan bilangan pemindahan data antara CPU dan GPU dengan hanya membenarkan CPU untuk mengambil data daripada memori GPU ketika perlu sahaja. Ini bermaksud, Resizeable BAR mengurangkan trafik penghantaran data antara CPU dan GPU; sejurus itu, menaikkan prestasi PC anda.

Untuk mengetahui sama ada Resizable BAR diaktifkan pada PC anda, anda boleh klik pada Nvidia Control Panel, kemudian klik System Information (1). Pada System Information, jikalau Yes pada Resizable BAR (2), tetapan ini telah diaktifkan. Sekiranya No, tetapan Resizable BAR dilumpuhkan.

Resizable BAR secara teknikalnya satu bentuk kemudahan yang disediakan mengikut piawaian PCIe. Ia adalah satu ciri menurut protokol GPU untuk berkomunikasi dengan sistem komputer yang lain; seperti motherboard dan CPU. Umumnya, CPU, GPU dan motherboard diperlukan bagi menyokong Resizable BAR mahupun SAM.

Buat masa sekarang, hanya CPU Intel generasi ke-10 dan generasi baru yang menyokong Resizable BAR. Bagi CPU milik AMD pula, hanya Zen 3 dan Ryzen menyokong fungsi ini. Harus diingatkan juga, hanya sebahagian chipset generasi ke-10 milik Intel yang menyokong fungsi Resizable BAR.

Hanya 30-series GPU milik Nvidia yang menyokong fungsi Resizable BAR. Manakala untuk GPU milik AMD, hanya 6000-series dan ke atas sahaja, yang menyokong fungsi SAM. Anda boleh menyemak senarai motherboard, CPU dan GPU yang menyokong fungsi Resizable BAR di laman sesawang milik pengilang komponen tersebut, seperti Colorful, ASUS, Zotac atau PNY.

Sekiranya kesemua komponen (iaitu motherboard, CPU, GPU) komputer anda menyokong fungsi Resizable BAR ini, anda boleh mengaktifkannya pada menu BIOS/UEFI. Langkah mengaktifkan Resizable BAR ini bergantung kepada jenama motherboard milik anda. Di sini, admin sertakan beberapa pautan ke ASUS, MSI, dan Gigabyte bagi mendapatkan cara mengaktifkan Resizable BAR mengikut jenama motherboard masing-masing.

Ini adalah antara persoalan yang seringkali diutarakan oleh para gamer, apabila fungsi terbaru, dilancarkan oleh Nvidia mahupun AMD atau Intel. Banyak kajian telah dijalankan mengenai kemampuan Resizeable BAR ini dalam menambah baik pengalaman bergaming. Ramai mendapati Resizeable BAR mampu melonjakkan prestasi PC untuk mengendali sesetengah games dengan baik. Pada masa yang sama, untuk beberapa game, Resizable BAR didapati menghindari PC daripada berfungsi secara optimum semasa bergaming.

Hardware Unboxed pernah menguji kemampuan Resizable BAR ini untuk beberapa game. Mereka mendapati Resizable BAR mampu melonjakkan prestasi sehingga 19% untuk game Assasin’s Creed Valhalla. Manakala, prestasi berkurangan sebanyak 4% untuk game Death Stranding.

Terdapat juga Youtube channel lain yang menguji Resizable BAR ini dalam benchmarking test mereka. Rata-rata mendapati Resizable BAR sedikit sebanyak mampu menambah FPS (frame per second) dalam beberapa game yang popular.

Admin berpendapat, Resizable BAR adalah satu teknologi yang boleh kita guna pakai bagi menambah prestasi PC dalam bergaming tanpa membeli alatan elektronik tambahan. Namun begitu, anda perlu mengaktifkan teknologi ini secara manual. Hal ini demikian kerana, Nvidia melumpuhkan teknologi ini secara lalai. Sekiranya anda mendapati sebarang isu semasa menggunakan fungsi Resizable BAR, anda boleh memilih untuk menyahaktifkan Resizable BAR kembali dalam BIOS.

Anda juga mungkin menyukai: Lima pertimbangan sebelum membeli PSU


The First Descendant – Ulasan / Review

The First Descendant bakal dilancarkan tidak lama lagi. Antara game yang dinanti-nantikan oleh para gamer, The First Descendant adalah sebuah game free-to-play yang dibangunkan oleh Nexeon Games; iaitu sebuah syarikat gaming di Korea Selatan.

Admin berpeluang untuk menguji game ini sewaktu Beta Test yang telah dilancarkan baru-baru ini. Seperti Warframe dan Destiny 2, game ini memberikan anda peluang untuk bermain secara solo, ataupun secara berpasukan (maksimum 4 orang). Game yang berbentuk looter-shooter ini memberikan anda peluang untuk menyelami sebuah dunia fiksyen terbuka.

Berkisah fiksyen sains, dunia sejagat dijajah oleh makhluk asing. Anda sebagai Descendant hendaklah melindungi dunia, dengan bertarung bagi mengusir makhluk yang dikenali sebagai Vulgus. Dengan pelbagai karakter yang memiliki pelbagai kemahiran dalam pertarungan, The First Descendant menyajikan anda satu pengalaman gaming yang menyeronokkan. Sekilas pandang, game ini mengingatkan admin akan Halo; yang juga sebuah game berunsur sains fiksyen.

First time impression, admin berpendapat inilah game yang terbaru. Kualiti grafik dari segi alam persekitaran dan karakter kelihatan sangat realistik! Setiap pokok mahupun rumput nampak seakan-akan hidup. Suasana yang amat menarik untuk diteroka oleh para gamer. Manakala, bagi ambient music pula, admin rasa ianya hanyalah pada tahap average, dan tidaklah begitu menyerlah. Karakter juga kedengaran hanya mampu menuturkan beberapa voicelines sahaja. Untuk makluman juga, dengan menggunakan Unreal Engine 5, The First Descendant menyokong fungsi DLSS, FSR2.1 dan XeSS.

Pada mulanya anda diberikan untuk memilih satu karakter daripada tiga. Sama ada, Lepic, Viessa ataupun Ajax. Setiap karakter ini memiliki keupayaan yang berbeza. Anda kemudian akan diberikan pelbagai misi untuk menaik taraf kemahiran tempur Descendant milik anda. Menyelesaikan misi tidaklah serumit yang admin fikirkan.

Anda juga akan diberi panduan dalam menyelesaikan misi-misi tersebut! Anda boleh tukar Descendant anda kepada yang lain sebelum menjalankan misi! Harus ingat bahawa, hanya Lepic, Viessa dan Ajax yang tersedia pada awal game. Descendant yang lain boleh didapati setelah menyelesaikan beberapa misi berikutnya.

Mekanik game dalam The First Descendant agak mudah untuk difahami biarpun terdapatnya kepelbagaian dalam aktiviti menembak dan serangan. Tidak ada masalah untuk admin membiasakan diri. Namun begitu, proses menaik taraf kemahiran tempur, senjata dan juga character level agak rumit untuk difahami atau dilakukan.

Senjata pula, pada pendapat admin, agak membosankan dan agak generik. Diharap untuk kemas kini akan datang, Nexeon akan mempelbagaikan lagi mekanik senjata dalam The First Descendant.

Selain daripada Keyboard and Mouse, The First Descendant juga menyokong fungsi kontroler. Aim-assist untuk kontroler juga tersedia di dalam game ini. Sokongan fungsi kontroler ini juga menunjukkan bahawa The First Descendant akan tersedia di Playstation dan juga Xbox.

Game ini masih lagi di tahap Beta! Namun, ia memberikan anda, kualiti grafik yang baik, disertakan dengan mekanik game yang menarik. Persoalannya, apa lagi yang boleh ditawarkan dalam game ini? Bagi Destiny 2, kelangsungan hidupnya adalah melalui penceritaan jalan ceritanya, di mana setiap musim (seasonal content) dan DLC mengetengahkan jalan cerita baru, umpama mengikuti perkembangan filem animasi.

Warframe pula menawarkan DLC bagi menampung kelangsungan hidup game tersebut. Genshin Impact pula mengetengahkan dunia baru selang beberapa bulan. Buat masa sekarang, admin masih lagi tertanya-tanya akan pembangunan The First Descendant di masa hadapan.

The First Descendant sudah pun tersedia di Steam, anda boleh tandakannya sebagai Wishlist. Buat masa kini, belum ada tarikh keluaran rasmi. Admin belum lagi explore game ini secara habis-habisan. Jikalau berdasarkan peta, banyak lagi wilayah yang masih belum diteroka oleh admin! Admin berpendapat, game ini mempunyai potensi besar untuk dikembangkan dan mampu menawarkan pengalaman gaming menyeronokkan.

Anda juga mungkin menyukai: Akan lebih banyak game Playstation tersedia untuk PC


Vantage: karakter baru Apex Legends

Apex Legend baru sahaja memperkenalkan karakter ke-14, yang dikenali sebagai Vantage. Lebih awal daripada permulaan musim ke-14, Respawn Entertainment terpaksa memperkenalkan Legend terbaru akibat khabar angin yang dikeluarkan secara tidak sengaja.

Finally. Vantage and her bat HATE being cooped up. Say "hi" to our newest Legend—Natalie Cañizares! 🦇 pic.twitter.com/SLZGPA2xiW

Vantage adalah seorang perempuan yang dibesarkan oleh ibunya di sebuah planet ais, Pagos. Mendiami planet terpencil, Vantage yang juga dikenali sebagai Mara hidup sebagai seorang hunter (pemburu) dengan memiliki senapang sniper.

Dikategorikan sebagai Recon Legends buat masa sekarang (tertakluk pada perubahan akan datang), Vantage adalah seorang anggota perisikan dalam pertempuran, dengan memberikan maklumat mengenai lokasi pihak musuh. Memiliki senapang sniper, Vantage boleh menanda pihak musuh agar mampu dilihat oleh rakan sekutu.

Apex Legend musim ke-14 akan bermula pada Selasa, 9 Ogos. Walaupun maklumat mengenai musim ke-14 masih terhad, namun khabar angin mengatakan bahawa musim baru ini akan dikenali sebagai Hunted. Apex Legend adalah game yang percuma dan tersedia di Steam.


Pendapatan AMD dijangka akan menyusut sebanyak 26% pada 2022

Pendapatan AMD bagi pasaran CPU Ryzen dijangka merosot sebanyak 26% pada tahun 2022 disebabkan oleh kebangkitan Intel CPU generasi ke-12 (Alder Lake), menurut laporan Morgan Stanley.

Dalam analisis pasaran baru-baru ini, Joseph Moore (penganalisis Morgan Moore) melaporkan bahawa hasil pasaran PC AMD yang majoritinya terdiri daripada CPU Ryzen akan mengalami penurunan. Sejak awal 2022, harga GPU Nvidia dan AMD mencatat penurunan sebanyak 57%. Sejak Jun, harga GPU terpakai juga dilaporkan menurun sebanyak 14%.

Bukan sahaja pasaran PC secara umum merosot pada tahun 2022, tetapi kebangkitan semula Intel dalam membangunkan CPU Generasi ke-12 (Alder Lake) telah memberikan AMD persaingan sengit dalam segmen arus perdana. Oleh itu, pendapatan CPU Ryzen AMD dijangka menurun sebanyak 26% tahun ke tahun. Syarikat itu akan membuat beberapa keuntungan mulai akhir tahun ini dengan pelancaran produk Zen 4 pertamanya, iaitu CPU Ryzen 7000 dan lebih banyak pilihan untuk platform AM4 yang tahan lama. Oleh itu, AMD dijangka menyaksikan penurunan hasil pasaran hanya 2% pada 2023 dan melihat tempoh yang agak stabil selepas itu.


10 Game paling popular di Steam store

Kebanyakan golongan muda masa kini menghabiskan masa mereka dengan barangan elektronik, dan rata-rata bermain online game. Pelbagai game menawarkan pelbagai pengalaman yang menarik, sama ada dari kepuasan dalam menewaskan naga mahupun mengembara di sebuah dunia baru. Bagi game yang khas untuk PC, kebanyakan game boleh didapati di Steam Store, sama ada percuma mahupun berbayar.

Genre: Multiplayer, RPG, Pengembaraan

Menyokong controller: Tidak

Harga: RM 90 (tidak termasuk DLC)

Tahun terbitan: 2018

Jumlah pemain: 58 juta

Sebagai multiplayer game, Rust mengetengahkan pengalaman kelangsungan hidup. Binatang buas boleh menjadi ancaman, tetapi pemain yang lain adalah ancaman utama bagi anda. Gamer mesti sentiasa diberi makan atau mati kebuluran. Rust boleh dikira sebagai game yang boleh dimainkan secara santai, tetapi masih juga memberikan cabaran yang menarik untuk para gamer.

Genre: Singleplayer, Pengembaraan

Menyokong controller: Ya

Harga: RM 29 (tidak termasuk DLC)

Tahun terbitan: 2015

Jumlah pemain: 65 juta

Berkisar pengembaraan, GTA V memberi peluang kepada anda untuk menyelesaikan misi di sebuah bandar raya Los Santos yang terletak di wilayah San Andreas. Anda boleh meneroka sebuah dunia terbuka, dan memainkan game ini mengikut rentak anda sendiri.

Genre: Multiplayer/Singleplayer, RPG, Pengembaraan, Pertarungan

Menyokong controller: Ya

Harga: Percuma (tidak termasuk DLC)

Tahun terbitan: 2017

Jumlah pemain: 67 juta

Destiny 2 adalah sebuah game yang berkisarkan dunia fantasi alam semesta di mana anda boleh menjadi seorang guardian yang melindungi kelangsungan hidup manusia di bumi daripada serangan makhluk asing. Menawarkan game dalam bentuk pvp dan juga pve, Destiny memberikan jenis pemain mengikut cita rasa anda sendiri. Berminat bermain pve, anda boleh main Strikes, Dungeon, Raid. Berminat bermain pvp (bertarung dengan pemain yang lain), anda boleh main Crucible, Trial of Osiris atau pun Iron Banner. Berminat main kedua-dua mod tersebut, anda boleh mencuba Gambit.

Genre: Multiplayer, RPG, Pertarungan

Menyokong controller: Separuh

Harga: Percuma (tidak termasuk DLC)

Tahun terbitan: 2007

Jumlah pemain: 88 juta

Team Fortress 2 adalah sebuah game di mana anda memilih satu daripada sembilan karakter untuk bertarung dengan pemain lain dan pada yang sama bekerjasama dengan rakan sekutu untuk memenuhi objektif. Antara game yang dikira sebagai terbaik sehingga sekarang, Team Fortress 2 memberikan satu pengalaman yang unik untuk anda. Sebelum wujudnya Overwatch, Team Fortress adalah game yang menawarkan ciri game yang berbentuk payload.

Genre: Multiplayer, Pertarungan

Menyokong controller: Tidak

Harga: Percuma

Tahun terbitan: 2017

Jumlah pemain: 113 juta

PUBG adalah game yang tidak asing lagi bagi orang Malaysia, terutama bagi mereka yang bermain secara mobile. PUBG juga ditawarkan untuk mereka yang memiliki PC.

Genre: Multiplayer, RPG, Pengembaraan, Aksi

Menyokong controller: Ya

Harga: RM 51 (tidak termasuk DLC)

Tahun terbitan: 2017

Jumlah pemain: 120 juta

ARK adalah satu game yang berbentuk pengembaraan dan kelangsungan hidup. Berkisar pada zaman purba di mana dinosaur masih lagi menghuni bumi, anda sebagai pemain meneroka dunia fantasi ini. Uniknya dalam game ini, anda boleh memelihara hidupan mahupun pelbagai makhluk lain. Selain itu, anda boleh mencipta senjata sendiri. Pemain juga boleh membina pelbagai struktur di dunia ini.

Genre: Multiplayer, RPG, Pertarungan

Menyokong controller: Ya

Harga: Percuma (tidak termasuk DLC)

Tahun terbitan: 2020

Jumlah pemain: 140 juta

Apex Legend antara game yang popular khusus buat peminat pvp. Kebiasaannya, setiap pertarungan merangkumi 20 pasukan yang masing-masing terdiri daripada tiga pemain. Gamer boleh menyertai rakan mereka, atau dipadankan dengan gamer lain. Terdapat banyak (buat masa sekarang: 22) karakter unik yang boleh anda mainkan. Apex Legend boleh dikira sebagai satu pertandingan esport.

Genre: Multiplayer, RPG, Pengembaraan

Menyokong controller: Ya

Harga: Tidak tersedia di Malaysia

Tahun terbitan: 2022

Jumlah pemain: 210 juta

Sedihnya, game ini tidak tersedia di Malaysia. Awak semua boleh lupakan game ini!

Genre: Multiplayer, Strategi, Pertarungan

Menyokong controller: Tidak

Harga: Percuma (tidak termasuk DLC)

Tahun terbitan: 2013

Jumlah pemain: 320 juta

Antara game yang masih popular di Malaysia biarpun sudah sekian lama diterbitkan, DOTA 2 adalah game yang berbentuk strategi pertarungan. Sebut sahaja DOTA, budak-budak sekolah, mahupun Universiti pasti kenal akan game ini. Housemate admin, waktu zaman Universiti dulu main DOTA pada minggu peperiksaan, tapi masih dapat First Class Degree! Yang acah-acah study macam admin ni, Dean List pun tak pernah dapat.

Genre: Multiplayer, RPG, Aksi

Menyokong controller: Ya

Harga: Percuma (tidak termasuk DLC)

Tahun terbitan: 2012

Jumlah pemain: 400 juta

Game yang dikira legend! Counter Strikes antara game yang popular di zaman dahulu, hingga sekarang. Budak-budak yang selalu pergi ke Cyber Cafe pasti kenal akan game ini!


Bila jualan murah Steam?

Dimiliki Valve, Steam merupakan antara platform gaming yang besar. Memberikan kemudahan seperti kemas kini game secara automatik, penyimpanan progres game secara awan, Steam memberikan satu kemudahan yang baik buat para gamer.

Steam kebiasaannya melancarkan pelbagai jualan murah secara bermusim sepanjang tahun dengan potongan harga sehingga 75%. Jualan murah ini memerikan peluang kepada para gamer untuk mendapatkan game murah yang pada kebiasaannya dijual pada harga kayangan. Terdapat tujuh jualan murah utama yang sering dianjurkan oleh Steam iaitu:

(Selama 1 minggu) Jualan murah ini dilakukan sempena Tahun Baru Cina dan juga bagi mereka yang mengikuti Takwim Qamari. Ratusan game di Steam dijual pada harga paling murah!

(Selama 1 minggu) Jualan murah ini dilakukan bersempena dengan Golden Week di Jepun. Golden Week memberikan satu cuti umum yang agak panjang di Jepun. Walaupun cuti ini hanya disambut di Jepun, namun jualan murah pula dibuka khas untuk semua tanpa mengira negara.

(Selama 1 minggu) Khas bersempena dengan musim bunga di hemisfera utara, Jualan murah ini juga memberi peluang untuk para gamer di seluruh dunia bagi mendapatkan game pada harga yang paling murah!

(Selama 2 minggu) Selain Winter Sale, Steam Summer Sale adalah hanya dua Jualan murah yang dilangsungkan selama dua minggu. Jualan murah ini bersempena dengan cuti musim panas di hemisfera utara.

(Selama 1 minggu) Halloween Sale adalah jualan murah pada bulan Oktober bersempena dengan perayaan Halloween. Seperti jualan mudah Steam yang biasa, Steam Halloween Sale hanya berlangsung selama seminggu.

(Selama 1 minggu) Steam Black Friday Sale berlangsung berikutan jualan murah besar-besaran Black Friday di Amerika Syarikat. Kebiasaannya, pasar raya dan peruncitan memberikan diskaun pada harga runtuh. Valve juga tidak ketinggalan untuk menawarkan game di Steam pada harga murah!

(Selama 2 minggu) Sebelum menjelmanya Tahun baru, Valve menawarkan Steam Winter Sale. Winter sale ini sangat dinanti-nantikan kerana ia berlangsung pada hujung tahun untuk dua minggu.

Tandakan game yang anda inginkan menggunakan wishlist. Kebiasaannya, Steam akan memberikan notifikasi melalui emel, sekiranya game yang anda inginkan sedang dijual secara murah. Admin pernah beli game yang kebiasaannya dijual pada ratusan ringgit, namun membelinya pada harga puluhan ringgit dengan menggunakan khidmat wishlist.

Kebiasaannya, membeli secara bundle dari penerbit tidak menjamin harga yang paling murah, namun anda masih mendapat potongan harga. Untuk membeli secara bundle, anda perlulah melawat halaman penerbit game tersebut. Kebiasaannya para penerbit menawarkan harga bundle pada hari ulang tahun syarikat mereka. Admin berpendapat, pembelian ini hanyalah dilakukan sekiranya anda betul-betul suka akan game tersebut.

Selain daripada official distributor (pengendar rasmi) seperti Steam, anda juga boleh membeli game dari reseller (penjual semula) pada harga yang murah. Banyak laman sesawang memberikan cara alternatif untuk membeli game dengan menawarkan jualan digital codes (kod digital) pada harga murah.

Pembelian game di Steam memberikan peluang kepada anda untuk memiliki game-game tersebut buat selamanya. Selamanya di sini bermaksud anda masih memiliki akaun Steam tersebut. Walaupun anda menukar PC, mahupun laptop, anda masih lagi memiliki game tersebut. Progres yang ada buat pada game juga tidak akan hilang kerana ianya disimpan secara talian. Dengan lebih banyak game yang khusus untuk konsole kini ditawarkan di Steam store.

Anda juga mungkin menyukai: Cara beli game di Steam store guna TouchNGo ewallet


Warlock dan Contraverse Hold build

Warlock adalah satu daripada tiga kelas karakter dalam game Destiny 2. Seakan-akan ahli sihir, Warlock boleh dikenali dengan pemakaian baju jubah yang panjang dan Warlock Bond (lilitan kiri lengan).

Menggunakan subkelas seperti Dawnblade (Solar), Stormcaller (Arc), Voidwalker (Void) dan Shadebinder (Stasis), Warlock memiliki gaya permainan yang tersendiri. Tiada masalah untuk menjadi seorang Warlock-main. Namun, untuk menguasai segala kemahiran Warlock, anda memerlukan pemahaman yang agak mendalam dalam mengoptimumkan permainannya.

Kali ini admin berkongsi mengenai satu Warlock built yang mengetengahkan penggunaan elemen Void dan sarung tangan Contraverse Hold. Semenjak beberapa musim lepas, penggunaan elemental mod adalah satu kemestian dalam pertarungan.

Sarung tangan Contraverse Hold memiliki ciri-ciri unik di mana anda memiliki daya ketahanan daripada serangan sewaktu mengecas Void grenade. Void grenade yang telah dicas pula; akan memberikan anda kembali tenaga Void grenade. Sekiranya dilakukan dengan baik, anda akan memiliki Void grenade tanpa had.

Bagi memaksimumkan penggunaan elemen Void ini, anda boleh menggunakan Nova Bomb. Cataclysm atau Vortex boleh diguna pakai dalam built ini. Ini kerana Nova Bomb mampu memberikan burst damage kepada boss pihak musuh dalam masa yang singkat.

Admin menggunakan Vortex grenade dalam built ini. Penggunaan Scatter Grenade juga sesuai. Ini kerana, Void grenade memiliki masa cooldown yang singkat semasa memakai sarung tangan Contraverse Hold. Anda hanya perlu lontarkan Void grenade ke musuh kecil yang memiliki HP yang rendah. Bagi melee pula, admin menggunakan Pocket Singularity. Melee ini membantu anda melemahkan pihak musuh dengan mengenakan kesan Volatile kepada mereka.

Salah satu daripada aspect yang admin guna, adalah Chaos Accelerant (memberikan anda 1 slot fragment). Apabila grenade dicas, ia menjadi lebih kuat dan mampu membunuh lebih banyak musuh. Chaos Accelerant membesarkan saiz di samping memanjangkan tempoh letupan Vortex grenade selain menarik masuk musuh bersama. Oleh itu, Vortex grenade dan Chaos Accelerant aspect adalah sangat sesuai untuk digunakan bersama sarung tangan Contraverse Hold.

Aspect yang lain pula adalah Feed the Void (memberikan anda 2 slot fragment). Fragment ini membolehkan anda untuk mengaktifkan devour setelah membunuh pihak musuh. Sewaktu status devour aktif, membunuh musuh membantu untuk menjana semula HP anda.

Bagi fragment pula, Echo of Instability boleh diguna pakai untuk built ini. Menewaskan musuh menggunakan void grenade, memberikan volatile kepada senjata yang berelemen Void. Selain itu, Echo of Undermining juga digunakan. Fragment ini membolehkan anda untuk melemahkan musuh dengan Void grenade. Fragment yang terakhir adalah Echo of Undermining. Fragment ini membantu anda untuk mendapatkan tenaga Void grenade, dengan menewaskan musuh menggunakan melee.

Banyak armor mod yang sesuai untuk built ini. Namun begitu, mod yang paling penting untuk diguna pakai adalah Elemental Ordnance. Semasa memakai mod ini, sewaktu mengalahkan musuh menggunakan Void grenade, anda akan menjana elemental wells. Satu lagi mod yang penting adalah Bountiful Wells. Mod ini menggandakan jumlah elemental wells yang anda jana. Ini membolehkan anda untuk mendapat bekalan elemental wells yang cukup semasa dalam pertarungan.

Mod Bomber juga digunakan dalam built ini. Ini kerana, bomber membolehkan anda untuk mengumpulkan tenaga Void grenade, setiap kali anda menggunakan Rift. Void grenade yang telah dicas mampu menewaskan ramai musuh, oleh itu Ashes to Assets mod sememangnya baik untuk digunakan. Dengan cara ini, anda mampu mendapatkan Super dengan lebih cepat.

Dua lagi mod yang penting untuk diguna pakai adalah Font of Wisdom dan Font of Might. Font of Might menambah lagi kecepatan anda untuk mendapatkan Super, setiap kali anda mengumpul elemental wells. Font of Might pula memberikan buff DPS sebanyak 25% kepada senjata yang sepadan dengan elemen subkelas anda guna.

Harus diingatkan bahawa, mod-mod yang admin cadangkan di sini adalah asas untuk build ini. Anda boleh menambah lagi mod-mod yang lain demi memaksimumkan penggunaan armour slot.

Admin kebiasaannya menggunakan busur (bow) eksotik Le Monarque sebagai energy weapon kerana panahnya berelemen Void yang boleh menyebarkan kesan volatile kepada musuh yang berdekatan dengan sasaran. Namun begitu, sekiranya anda tidak memiliki Le Monarque, busur seperti Under Your Skin ataupun SMG (submachine gun) seperti Funnelweb yang berelemen Void boleh diguna pakai.

Namun begitu, sekiranya anda tidak memiliki senjata void seperti yang admin cadangkan, anda boleh menggunakan senjata yang lain. Senjata yang memiliki intrinsic perk seperti demolitionist memberikan anda peluang untuk mengukuhkan lagi penggunaan grenade. Hal ini demikian kerana, demolitionist adalah satu intrinsic weapon perk yang memberikan anda grenade energy selepas membunuh pihak musuh dengan senjata tersebut. Banyak senjata yang memiliki perk demolitionist yang boleh anda guna untuk built ini. Austringer (Hand cannon) dan Thermal Erosion (Machine Gun) adalah antara senjata yang memiliki perk ini.

Admin berharap perkongsian ini mampu menambah baik pengalaman bergaming anda dalam Destiny 2. Banyak lagi built lain yang anda boleh cuba. Bagi yang masih belum memiliki armor mod, anda boleh mendapatkannya dari Ada-1. Dia menjual pelbagai jenis armor mod setiap hari.

Anda juga mungkin menyukai: Cara mendapatkan stats yang optimum untuk watak Destiny 2 anda


Xbox controller: Cara mengemas kini firmware dengan mudah

Xbox controller sering kali terputus sambungan Bluetooth? Terdapat kelambatan signal antara kontroler dan game?Ini mungkin disebabkan masalah firmware kontroler Xbox anda.

Selain daripada Xbox itu sendiri, kontroler Xbox juga boleh digunakan untuk bergaming pada PC. Kontroler yang dimajukan oleh Microsoft ini kebiasaannya boleh dikemas kini secara dalam talian.Microsoft sering kali mengemas kini kontroler Xbox kepada versi Firmware yang terkini bagi membetulkan pelbagai masalah yang berkenaan. Umumnya Firmware kontroler Xbox ini boleh dilakukan menggunakan PC atau laptop anda.

Berikut adalah cara mengemas kini kontroler Xbox.

Anda boleh menggunakan akaun Xbox anda. Jikalau tiada, anda boleh mendaftar masuk menggunakan emel milik anda! (Gmail juga boleh digunakan!)

Langkah ini dilakukan setelah selesai daftar masuk. Proses kemas kini perlu menggunakan USB! Gambar kontroler Xbox anda akan muncul sekiranya ia berjaya disambungkan ke PC. Kemudian klik [ … ]. Rujuk gambar.

Pastikan sambungan Xbox ke PC menggunakan USB tidak terputus.

Klik [Next]! Proses kemas kini sudah selesai.

Proses mengemas kini kontroler ini sememangnya mudah bukan? Selain daripada membetulkan masalah lama, kemas kini juga menawarkan pelbagai fungsi baru di samping menambah kestabilan kontroler Xbox milik anda.Selamat bergaming!

Anda juga mungkin menyukai: GameSir T4pro Gaming Controller – Ulasan / Review


Cara renew lesen memandu online menerusi MyEG

Proses renew lesen kadang-kala agak leceh dan memakan masa apabila kaunter pembaharuan lesen di Pejabat Pos, JPJ (Jabatan Pengangkutan Jalan), ataupun UTC sesak dipenuhi orang ramai. Daripada bersesak ataupun menghabiskan masa dalam kesesakan lalu lintas, anda boleh membuat pembaharuan lesen memandu secara online menggunakan laman sesawang MyEG. Berikut adalah cara-caranya.

Sekiranya anda menggunakan servis MyEg buat kali pertama, anda boleh mendaftar terlebih dahulu dengan mengklik Cipta Akaun.

Pilih Individu sebagai jenis akaun. Masukkan nama anda, cipta kata laluan dan masukkan alamat emel. Kemudian, isikan maklumat yang diminta mengikut IC anda.

Setelah selesai, klik I’m not a robot. Kemudian klik Masukkan butiran. Anda akan menerima satu pautan dalam emel anda. Klik pautan tersebut bagi mengaktifkan akaun MyEg anda.

Log masuk ke MyEg. Pada halaman utama, anda akan diberi senarai jabatan yang tersedia di MyEg. Pilih/ klik Jabatan Pengangkutan Jalan. Kemudian, klik Driving License Renewal.

Baca dan fahami panduan tersebut. Kemudian, klik Proceed / Teruskan.

Anda perlu isi maklumat yang diperlukan seperti no. KP/IC. Pilih Citizen of Malaysia / Orang Awam pada bahagian Katergori. Pilih juga tempoh pembaharuan, admin pilih tiga tahun. Kemudian masukkan no. telefon dan alamat emel. Pilih Delivery/ Penghantaran pada kaedah pengambilan, sekiranya anda inginkan lesen baru diserahkan secara terus pada anda. Kemudian, isikan alamat penghantaran beserta poskod, kawasan dan negeri. Alamat penghantaran ini adalah penting. Runner/ Delivery man/ Si penghantar akan menghantar lesen tersebut ke alamat penghantaran yang anda isikan tadi.

Sekiranya betul, klik Confirm Contact Details. Kemudian, klik Proceed/ Teruskan.

Pastikan segala maklumat adalah betul. Semak juga senarai harga, kos dan caj yang telah ditetapkan. Klik proceed/teruskan. Satu paparan contoh Lesen baru anda akan muncul. Kebiasaannya, gambar passport untuk lesen tersebut sudah tersedia dalam sistem milik JPJ. Sekiranya maklumat adalah betul dan tiada masalah, pilih Saya mengesahkan bahawa…, kemudian klik proceed/teruskan.

Satu halaman kaedah pembayaran akan muncul. Pilih Other Payments (Credit Card, Online Banking). Kemudian, satu paparan FPX Internet Banking akan muncul beserta senarai bank yang tersedia. Namun begitu, sekiranya OFFLINE terpapar, anda hanya boleh menggunakan Kad Debit atau Kad Kredit untuk membuat pembayaran.

Klik tab Credit / Debit Card. Isikan maklumat kad bank yang diminta seperti nama pada kad bank, 16 digit no. kad bank, serta no. valid thru yang tertera pada depan kad bank milik anda. Isikan juga no. CVV. Nombor ini mempunyai tiga digit dan tertera pada belakang kad bank anda tadi. Klik proceed.

Sekiranya pembayaran berjaya, anda diberi satu no. resit. yang disenaraikan pada CDL Transaction History Detail, berserta no IC anda, tarikh, berserta license expiry date yang baru. Anda boleh klik pada Click Here bagi memaparkan maklumat resit anda.

Klik Print/Cetak bagi mencetak resit tersebut. Anda juga boleh menyimpannya dalam bentuk pdf.

Kebiasaannya lesen tersebut akan sampai pada anda dalam tempoh masa yang telah ditetapkan. Sebelum penghantaran dibuat, runner umumnya akan menelefon anda. Pastikan kad pengenalan/IC anda dibawa bersama semasa penyerahan dibuat. Runner akan mengimbas kad pengenalan anda sebelum penyerahan dibuat. Admin (Orang lembah Klang) dapat lesen baru dalam tempoh tiga hari sahaja.

Anda juga mungkin menyukai: Cara beli game di Steam store guna TouchNGo ewallet


Laman sesawang seperti Steam dan Epic Games disekat di Indonesia

Pelayanan dan laman sesawang yang majoritinya untuk gaming seperti Steam dan Epic Games, telah disekat untuk dicapai di Indonesia. Yahoo dan PayPal juga telah disekat. Namun begitu, sekatan terhadap PayPal telah ditarik balik buat sementara waktu demi memberikan ruang kepada warga negara Indonesia untuk mengeluarkan wang.

Penyekatan capaian ini berikutan daripada beberapa laman sesawang ini yang gagal untuk mendaftar demi mendapatkan lesen baru. Kementerian Komunikasi dan Teknologi Maklumat Indonesia (Kominfo) menguatkuasakan undang-undang baru yang baru digubal. Pihak laman sesawang terbabit boleh diarahkan untuk mendedahkan data milik para pengguna yang dianggap menyalahi undang-undang mahupun dikira sebagai menggangu ketenteraman awam dalam masa empat jam.

Dirjen Aptika Semuel menyatakan, jika setelah tanggal 20 Juli 2022 masih terdapat PSE Privat yang belum melakukan pendaftaran, maka keesokan harinya di tanggal 21 Juli dan seterusnya Kementerian Kominfo akan menerapkan sanksi pertama yakni berupa teguran secara tertulis. pic.twitter.com/TCtS2MO1iW

Sebelum 20 Julai 2022, syarikat teknologi seperti Google, Facebook, dan Amazon berusaha untuk menyelesaikan proses pendaftaran bagi mendapatkan lesen tersebut. Namun begitu, syarikat-syarikat lain tidak berkesempatan untuk berbuat demikian. Game seperti CS:GO dan Dota 2 juga disekat, kerana masih belum didaftarkan mengikut undang-undang baru ini.

Bruh #BlokirKominfo pic.twitter.com/JKHWuuvBV5

Ramai gamer dari Indonesia meluahkan rasa kecewa mereka di Twitter. Ada juga yang berkongsi cara untuk memintas sekatan ini dengan menggunakan VPN ataupun membuat tetapan DNS. ‘BlokirKominfo’ masih lagi trending di Twitter. Ada juga menyatakan persoalan berkenaan dengan laman sesawang sebegini disekat, namun laman sesawang berunsur perjudian masih boleh dicapai.

With Steam being blocked in Indonesia. The goverment is literally pushing pirated games. Once. Again. #BlokirKominfo pic.twitter.com/lKAeEHIxLI

Kominfo:Steam, Epic Games, PayPal, Dota ❌❌Pinjol, Slot, Judi online, pornhub ✅✅#BlokirKominfo pic.twitter.com/1fOiD6PeAb


Solar Warlock Build – Sunbracers & Solar grenade

Solar Warlock sangat diperlukan ketika menjalankan sesebuah Raid, Dungeon, mahupun Nightfall (Grandmaster). Hal ini demikian kerana, Solar Warlock menyediakan salah satu super yang unik iaitu Well of Radiance yang boleh dikongsi dengan rakan seperjuangan yang lain.

Terdapat banyak build yang boleh kita gunakan untuk mendapatkan Well of Radiance dalam masa yang singkat. Kali ini, admin kongsikan satu build yang menonjolkan satu eksotik gauntlet milik Warlock iaitu Sunbracers.

Sunbracers memberikan anda kebolehan untuk mendapatkan solar grenade dengan lebih kerap. Kills daripada solar melee memberikan anda solar grenade energy yang tinggi untuk seketika. Ini bermaksud, walaupun stats untuk Discipline sangat rendah; anda masih boleh mendapatkan solar grenade dalam sekelip mata, asalkan solar melee kill mampu dicapai.

Well of Radiance adalah super yang unik kepada Warlock kerana ia bukan bersifat serangan ofensif seperti Nova Bomb atau Chaos Reach. Selepas kemas kini baru-baru ini, Well of Radiance tidak lagi memberikan Overshield kepada pengguna mahupun rakan sepasukan.

Namun begitu, Well of Radiance masih menjadi super pilihan utama, apabila menjelangnya fasa DPS melawan bos dalam Raid / Dungeon. Ini kerana Well of Radiance memberikan buff kepada anda dan juga rakan sepasukan, semasa berdekatan dengan Well of Radiance tersebut.

Gauntlet Sunbracers mengetengahkan penggunaan solar grenade, oleh itu, solar grenade wajib diguna pakai.

Bagi melee pula, Celestial Fire sememangnya disarankan untuk diguna. Admin berpendapat, serangan Celestial Fire lebih berpusat dan tertumpu pada satu sasaran, jikalau dibandingkan dengan Incinerator Snap yang mana nyalaan api tersebar dengan lebih luas. Penumpuan serangan oleh Celestial Fire membantu memastikan kill tercapai.

Aspect yang admin cadangkan untuk diguna bersama Solar Warlock build ini adalah Touch of Flames dan Heat Rises. Touch of Flames memanjangkan jangka hayat solar grenade anda selepas dilontarkan ke pihak musuh.

Heat Rises pula memudahkan anda untuk melontarkan solar grenade semasa gliding di udara. Heat Rises juga menambah melee energy bagi setiap final blows. Final blows di sini dimaksudkan sebagai serangan yang menghapuskan musuh dalam satu tembakan. Serangan yang hanya mencederakan musuh tidak dikira.

Ember of Char merupakan satu fragment yang sering kali digunakan dalam build bersubkelas solar. Fragment ini membantu untuk menyalakan (Ignite) sesuatu sasaran. Ia kemudiannya membakar (Scorch) musuh-musuh lain yang berada di sekelilingnya. Semakin banyak musuh yang dinyalakan, semakin cepat musuh-musuh ini dikalahkan.

Fragment yang kedua ialah Ember of Eruption. Fragment ini meluaskan lagi kesan nyalaan Solar. Selain itu, ia juga menambah +10 kepada strength iaitu melee stats.

Ember of Searing sememangnya wajib untuk digunakan dalam Solar Warlock build ini. Ia memberikan 20% energy kepada solar melee, selepas menewaskan musuh yang sedang terbakar. Solar melee yang sentiasa tersedia menjamin solar grenade juga tersedia sepanjang masa pertarungan.

Fragment yang terakhir adalah Ember of Benevolence. Fragment ini tidak berapa sesuai untuk pertarungan secara solo kerana ia bergantung kepada adanya rakan sepasukan. Namun begitu, Ember of Benevolence membolehkan anda untuk mendapatkan grenade, class ability dan lebih-lebih lagi melee bagi tempoh masa yang singkat.

Setelah solar grenade dilontarkan semasa Sunbracers masih aktif, anda perlu mendapatkan melee energy dengan cepat, bagi mendapatkan balik solar melee. Oleh itu, momentum transfer mod perlu digunakan. Momentum transfer mod mampu menambah sehingga 30% cas melee lebih awal.

Bagi mempelbagaikan sumber cas solar melee, penggunaan Outreach mod boleh digunakan. Outreach membolehkan anda untuk mendapatkan melee energy dengan lebih cepat iaitu sehingga 25% apabila mengaktifkan rift.

Sewaktu mengaktifkan rift, dan Dynamo mod dipakai, anda akan mendapatkan 8% dalam pengurangan super cooldown. Ini bermaksud, Well of Radiance akan tercas dengan lebih cepat.

Ditambah juga dengan penggunaan Font of Wisdom mod dan Elemental Ordnance anda boleh mendapatkan Well of Radiance dalam masa yang lebih singkat. Setiap kutipan solar well membantu anda untuk mendapatkan energy ability milik anda.

Mod yang terakhir dalam build ini adalah Well of Life. Kutipan solar well membantu menyingkatkan lagi tempoh cooldown solar grenade, solar melee, dan juga super.

Walaupun admin rasakan Solar Warlock build ini mengutamakan ability milik Warlock, namun setiap kills menggunakan senjata solar juga sedikit sebanyak memainkan peranan dalam pertarungan. Oleh itu, Font of Might mod juga boleh dipakai. Font of Might membantu menambah +25% damage kepada senjata solar (senjata yang memiliki elemen yang sama dengan subkelas ini).

Build ini sangat berpaksikan solar. Oleh itu, senjata eksotik yang boleh kita gunakan adalah berunsur solar, seperti Prometheus Lens. Bermula Lightfall, Prometheus Lens juga akan memiliki Incandescent perk. Heavy grenade launcher seperti Parasite juga boleh digunakan dengan solar build ini. Sedihnya, busur eksotik Ticuu’s Divination tidak memiliki apa-apa sinergi dengan Solar 3.0 ini. Admin harap, Bungie akan menala sedikit Ticuu’s Divination agar serasi dengan Solar 3.0 seperti mana, Le Monarque dan Void 3.0, atau Trinity Ghoul dengan Arc 3.0.

Walaupun tidak banyak senjata eksotik yang memiliki sinergi dengan Solar 3.0, legendary weapon seperti Calus Mini-tool dan Strident Whistle adalah antara pilihan yang terbaik untuk build ini.

Calus Mini-tool yang memiliki Origin Trait: To Excess memberikan anda bonus +20 stats kepada discipline dan strength, selepas menewaskan musuh semasa memiliki Super yang telah dicas.

Strident Whistle adalah satu busur berelemen Solar yang juga memiliki perk Incandescent. Setiap kill menggunakan busur yang mempunyai Incandescent ini, akan membakar musuh-musuh di sekeliling.

Senjata yang memiliki perk Puglist juga boleh digunakan bagi mendapatkan solar melee dengan cepat. Melee energy akan terhasil bagi setiap tembakan yang membunuh musuh. Penggunaan perk Puglist ini sememangnya membantu menambah baik build ini sepenuhnya.

Solar Warlock build yang menggunakan Sunbracers ini seakan-akan berfokuskan penggunaan melee yang kerap. Namun ia membentuk satu kitaran penggunaan solar melee, solar grenade dan juga super. Tuntasnya, setiap melee hit akan menjana energy untuk solar grenade. Setiap solar grenade kills akan memberi anda elemental well. Setiap kutipan elemental well pula meningkatkan intellect kepada 100 melalui penggunaan Font of Wisdom bagi mendapatkan Super: Well of Radiance dengan cepat. Selamat bergaming!

Anda juga mungkin menyukai: Arc Warlock Build – Renjatan elektrik tanpa henti


Overwatch 2 – Tetapan untuk mendapatkan FPS yang tinggi dan stabil

Overwatch 2 yang berbentuk Free-to-play baru sahaja dilancarkan. Dibina menggunakan game engine yang baru, Overwatch 2 agak berbeza dengan Overwatch 1. Memiliki pelbagai tetapan untuk diubah, agak sukar untuk mendapatkan tetapan yang optimum dalam Overwatch 2.

Menggunakan setting secara default kadang-kadang mengganggu pertarungan bahkan menggugat keupayaan anda untuk bermain secara kompetitif. FPS drop atau FPS yang tidak stabil boleh menyebabkan anda untuk tidak mampu menembak musuh dengan tepat. Kali ini, admin kongsikan tetapan yang optimum, tanpa mengorbankan kualiti game, mahupun memberikan tekanan kepada PC anda.

Klik setting, kemudian klik Video tab.

Pastikan Display Mode dalam bentuk Fullscreen. Manakala Resolution ditetapkan mengikut monitor anda. Admin menggunakan monitor refresh rate 144 Hz, jadi admin pilih resolusi itu. Tetapkan Dynamic Render Scale kepada OFF, manakala Render Scale ditetapkan kepada CUSTOM, dan In-game Resolution ditetapkan kepada 100%.

Bagi Frame Rate pula, tetapkannya mengikut refresh rate monitor anda, jikalau refresh rate monitor anda adalah 75 Hz, tetapkan Frame Rate kepada CUSTOM dan Maximum Frame Rate kepada 70 Hz. Jikalau refresh rate monitor anda mampu mencapai 144 Hz tetapkan Maximum Frame Rate kepada 140 Hz. Admin menggunakan petua ini: Maximum Frame Rate = Monitor Refresh Rate – 4. Admin menolak lima frame daripada maximum agar memberikan CPU & GPU untuk bernafas dalam pemprosesan gaming frame.

Vsync pula ditetapkan kepada OFF untuk mengurangkan isu input latency. Triple Buffering boleh melancarkan frame rate pada video game dan mengurangkan isu screen tearing. Namun begitu, Triple Buffering boleh menyebabkan isu input latency! Oleh itu, triple buffering juga ditetapkan kepada OFF. Manakala Reduce Buffering ditetapkan kepada ON.

Nvidia Reflex harus disetkan kepada ENABLED! Ini bertujuan untuk mengurangkan masalah input latency terutama dalam game yang berunsurkan kompetitif. Tetapan ini boleh juga disetkan kepada ENABLED + BOOSTED!

Bagi Graphic Quality, admin menetapkannya kepada ULTRA. Texture Quality ditetapkan kepada LOW, dan Texture Filtering Quality ditetapkan kepada HIGH – 4X. Anda boleh menetapkan tetapan-tetapan ini lebih rendah. Tetapi bagi admin, tetapan ini memberikan kualiti video game yang kekal cantik dan sedap mata memandang.

Admin setkan Local Fog Detail kepada LOW, OFFkan Dynamic Reflections dan Shadow Detail. Model detail pula ditetapkan kepada MEDIUM. Tetapan-tetapan ini hanyalah bersifat kosmetik dan tidak mengganggu fokus anda kepada pertarungan pvp. Sebagai Widowmaker contohnya, anda tidak akan menilai betapa cantiknya kilauan cahaya pedang milik Genji, tetapi fokus akan menembaknya dengan tepat.

Effects Detail dan Lighting Quality ditetapkan kepada LOW. Manakala, AntiAlias Quality kepada Medium – SMAA LOW. Tetapan AntiAlias ini admin gunakan SMAA. Biarpun FXAA membolehkan proses penghasilan imej yang cepat namun begitu, FXAA sering kali mengurangkan kualiti imej terhasil. Oleh itu, admin menggunakan SMAA untuk menghasilkan kualiti imej video game Overwatch.

Bagi Refraction Quality pula, admin tetapkannya kepada LOW. Ambient Occulsion kepada MEDIUM. Anda boleh menetapkannya kepada LOW! Damage FX ditetapkan kepada LOW dan Local Reflections ditetapkan kepada OFF.

Admin berpendapat tetapan yang admin guna masih lagi mengekalkan reka grafik yang same seperti tetapan yang lalai. Tiada perbezaan yang ketara dari segi grafik asas. Yang berbeza hanyalah adanya tambahan kosmetik persekitaran. Namun begitu, purata FPS yang admin capai adalah lebih stabil iaitu 138.45 dengan julat FPS 134~140. Purata suhu CPU masih lagi rendah dengan nilai 63.2 darjah Celcius. Tetapan lalai memberikan admin FPS pada sekitar 121.43 yang memiliki julat FPS yang agak besar (118~139), dengan purata suhu CPU yang lebih panas iaitu 74.4 darjah Celcius.

Pada tab Detail pula, admin tetapkan semua performance stats kepada ON. Display System Clock juga ditetapkan kepada ON. Tetapan ini membolehkan anda untuk sentiasa memantau prestasi PC anda sewaktu bertarung dalam pvp.

Tidak banyak tetapan pada game play yang admin kongsikan mengenai game play. Admin syokan untuk menetapkan Always Skip Kill Cam kepada ON. Admin berpendapat, ini membolehkan anda untuk mengikuti perkembangan pertarungan rakan sepasukan dengan pihak musuh sewaktu anda balik ke spawn room. Ini memberi anda ruang untuk menghasilkan strategi, mahupun menukar strategi permainan anda.

Tetapan ini sedikit sebanyak mampu menghasilkan FPS yang stabil dan optimum untuk Overwatch 2. Seperti yang sering kali dinyatakan dalam dunia gaming, high FPS is better. Ini kerana ia memberikan pengalaman gaming yang lebih responsif dan lancar. Admin harap, perkongsian ini mampu menambah baik rentak permainan Overwatch 2 anda. Tetapan anda mungkin sedikit berbeza dari apa yang admin dapat. Jikalau anda rasa tetapan ini masih lagi menghalang anda untuk mencapai nilai FPS yang dikehendaki, anda boleh merendahkan lagi beberapa tetapan tersebut! Harap dapat jumpa anda di GM. Selamat bergaming!

Anda juga mungkin menyukai: HDMI atau Display Port


Overwatch SMS Registration – Cara melakukan pendaftaran

Overwatch 2 bakal dilancarkan tidak lama lagi. Sebelum anda main Overwatch versi baru, anda wajib mendaftar akaun battle.net dengan nombor telefon anda untuk proses verifikasi / pengesahan. Proses pendaftaran ini adalah mudah untuk dilakukan. Berikut adalah cara untuk mendaftar.

Log masuk menggunakan emel dan password Overwatch anda.

Klik +ADD PHONE NUMBER.

Taipkan kod sekuriti tersebut. Kemudian klik Send.

Phone number added successfully akan muncul!

Selesai sahaja akaun anda disahkan, anda boleh main Overwatch secara biasa. Selamat bergaming! Harap dapat jumpa anda dalam QuickPlay dan Comp!


Dead by Daylight – Tetapan asas untuk menambah baik pengalaman gaming anda

Dead by Daylight adalah antara game yang masih popular walaupun sudah berusia 7 tahun. Game yang bersifat polis sentri ini, memberikan pengelaman yang menyeronokkan. Terselamat daripada dikorbankan sebagai survivor, atau mampu menangkap dan mengorbankan semua survivor, sebagai Killer merupakan antara moment yang tidak dapat dilupakan.

Namun begitu, walaupun sudah memahami mekanik game ini, anda masih belum perform, hal ini mungkin terletak pada setting gaming anda. Anda mungkin menggunakan tetapan yang Nvidia GeForce bagi ataupun menggunakan default setting.

Antara masalah yang sering dihadapi adalah gagal skill check sewaktu membaiki generator. Skill check ini menggunakan mekanik Quick Time Events (QTE), di mana anda perlu klik atau menekan butang dalam satu tempoh yang singkat (yang berada dalam Success Zone). Kegagalan untuk melakukan skill check boleh menyebabkan generator meletup, melambatkan proses pembaikian generator dan sejurus itu memaklumkan keberadaan anda kepada Killer.

Walaupun skill check ini agak mudah untuk dilakukan, namun, timing untuk menggunakan muscle memory perlu dilatih bagi membolehkan anda untuk menguasainya skill check ini 100% tanpa gagal sekalipun. Anda boleh berlatih untuk melakukan skill check di laman sesawang ini:

Admin latih diri admin untuk lebih responsif kepada skill check ini menggunakan laman sesawang tadi. Meskipun anda telah asah keupayaan untuk lakukan skill check dengan baik, namun anda masih juga gagal berbuat demikian sewaktu bergaming. Ini mungkin disebabkan oleh setting pada game anda.

Mekanik QTE ini sangat sensitif kepada latency antara peripheral anda dan juga server. Hal ini berlaku disebabkan oleh input delay; yang bermaksud kelambatan data disalurkan daripada keyboard/mouse/kontroler menerusi PC anda ke server.

Kebiasaannya vsync menyebabkan input lag kerana ia menyebabkan kelewatan frame (bingkai) daripada dipaparkan pada skrin monitor. Kelewatan paparan frame ini menunjukkan satu situasi di mana anda melakukan sesuatu tugas, namun ia hanya berlaku selepas beberapa milisaat kemudian. Umumnya, vsync ditetapkan secara lalai pada game Dead by Daylight.

Jadi, bagaimana cara untuk menetapkan setting Dead by Daylight? Berikut adalah panduan untuk lakukan setting tersebut.

Pasti game Dead by Daylight telah ditutup. Tetapan ini hanya boleh dibuat secara manual.

Pergi ke C:\Users\*yourusername*\AppData\Local\DeadByDaylight\Saved\Config\WindowsNoEditor Dan buka fail GameUserSettings.ini menggunakan Notepad.

Ubah setting seperti di bawah. Secara lalai tetapan ini diberi angka 3. Tetapi bagi admin, merendahkan angka ini boleh mengurangkan tekanan (stres) kepada CPU dan juga GPU. Anda boleh mengubahnya mengikut kesesuaian spesifikasi PC anda. Tetapan ini menerima angka antara 0 (paling rendah) hingga 3 (paling tinggi).

Sebab nak disablekan VSnyc, jadi tetapkannya kepada False.

Admin memiliki monitor refresh rate 144 Hz, jadi frame rate yang admin nak pakai adalah 140. Tetapan ini mesti mengikut refresh rate anda, kalau anda memiliki monitor refresh rate 75 Hz, tetapkan frame rate pada 70. Untuk makluman, walaupun frame rate limit yang anda tetapkan sehingga 140, namun server Dead by Daylight menetapkan frame rate maksima 120.

Setelah selesai, save setting tersebut.

Lancarkan semula game Dead by Daylight. Sekiranya ia dapat dilancarkan dengan baik, anda berjaya mengubah suai tetapan tersebut. Pada game tersebut ubah beta setting ini New Wiggle Interaction kepada On!

Banyak lagi setting yang boleh diubah, tetapi admin berpendapat tetapan-tetapan lain tidak begitu mempengaruhi game ini secara ketara. Admin berpendapat gagal skill check lebih daripada sekali setiap trial hanya kerana setting game anda. Begitu juga, dengan Wiggle interaction. Admin rasa Wiggle interaction yang lama lebih menjengkelkan.

Tetapan seterusnya adalah tetapan tambahan, ia bergantung kepada spesifikasi PC anda. Right click pada senarai game di akaun Steam anda, right click pada tajuk Dead by Daylight, kemudian klik properties. Pada launch option taipkan -DX12 -HIGH sebagai startup parameter.

-DX12 memaksa game anda untuk menggunakan directX12 dan bukannya directX11. Sekira start up parameter -DX12 digunakan, ViewDistanceQuality, AntiAliasingQuality, ShadowQuality, PostProcessQuality, TextureQuality, EffectsQuality, FoliageQuality, dan ShadingQuality, dalam GameUserSettings perlulah ditetapkan kepada angka yang lebih rendah. Harus ingat bahawa tetapan -DX12 ini hanya berfungsi sekiranya graphic card anda menyokong directX12! Sekiranya tidak, abaikan tetapan -DX12. Parameter -High pula menjadikan game Dead by Daylight satu prioriti utama bagi PC anda.

-USEALLAVAILABLECORES juga boleh ditetapkan sebagai antara startup parameter untuk melonjakkan prestasi gaming Dead by Daylight. Namun begitu, ramai gamer mengatakan bahawa tetapan ini tidak begitu memainkan peranan. Anda boleh mencuba tetapan tambahan ini. Sekiranya tidak memberikan apa-apa kesan positif, tukar balik tetapan tersebut kepada yang asal.

Harap dengan tips ini, sedikit sebanyak ia dapat menambah baik pengalaman bermain game Dead by Daylight anda. Selamat bergaming!


Hogwarts Legacy: Menyelami dunia ahli sihir Harry Potter

Pernah baca novel mahupun tengok filem Harry Potter? Sebuah cerita fantasi mengenai seorang budak lelaki yang bernama Harry Potter dan kehidupannya sebagai seorang murid di Sekolah Sihir Hogwarts. Menggunakan tongkat sakti, membuat ramuan posyen, mahupun menaiki penyapu terbang dalam meneroka dunia sihir, kisah Harry Potter membawakan pelbagai misteri dan rahsia untuk dibongkarkan.

Kali ini, sebuah game yang bertajuk Hogwarts Legacy akan tersedia untuk dimainkan. Diterbitkan oleh Warner Bros dan dimajukan oleh Avalanche Software, Hogwarts Legacy berkonsepkan sebuah dunia terbuka RPG, yang diilhamkan oleh buku Harry Potter. Berlatar belakangkan tahun 1800, anda akan menjadi seorang ahli sihir yang memegang kunci untuk sebuah rahsia lama yang akan meruntuhkan dunia sihir. Anda juga akan diisih kepada satu daripada empat rumah dalam Sekolah Sihir Hogwarts, iaitu, Griffindor, Slytherin, Ravenclaw, dan juga Hufflepuff.

Bersenjatakan tongkat sakti, anda juga boleh menaik taraf abiliti dalam memajukan kemahiran anda sebagai seorang ahli sihir. Menyelesaikan pelbagai cabaran juga membolehkan anda untuk menaik taraf matra dan posyen. Di luar Hogwarts pula, anda akan menempuh cabaran dalam menewaskan ahli sihir yang lain. Anda juga akan meneroka pelbagai dunia sihir dan akan bertemu dengan makhluk-makhluk sihir.

Sewaktu penulisan ini, Hogwarts Legacy dikhabarkan akan tersedia untuk dimainkan pada cuti tahun 2022. (Admin berpendapat, cuti ini merujuk kepada cuti musim sejuk iaitu pada bulan Disember). Game ini menyokong semua peranti konsole dan juga PC. Game ini juga adalah single player, bermaksud tiada pertarungan antara pemain (pvp). Game ini sudah tersedia di Steam, anda boleh add to wishlist game ini sementara menunggu.

PC anda pula sekurang-kurangnya memiliki 8 GB RAM, Intel i5-2500k (4 core 3.3 GHz) atau AMD Ryzen 3 1200 (4 core 3.1 GHz), dan kad grafik NVIDIA GTX 960 (4 GB) atau AMD R9 290X (4 GB). Selain itu, 110 GB storage juga diperlukan. Namun begitu, keperluan yang dicadangkan adalah 16 GB RAM, Intel i506600k (4 core, 3.5 GHz) atau AMD Ryzen 5 2400 (4 core, 3.6 GHz), dan kad grafik NVIDIA GTX 1060 (6 GB) atau AMD RX 570 (4 GB).


Overwatch 2 – Antara Perkara yang anda wajib ambil tahu

Overwatch 2 bakal dilancarkan pada 4 Oktober. Terdapat banyak persoalan yang diutarakan oleh para gamer mengenai game ini. Berikut adalah antara beberapa perkara yang admin rasa gamer perlu tahu.

Salah satu perkara berkaitan proses perpindahan dari Overwatch 1 ke Overwatch 2 adalah mengenai In-game Currency. Currency ini boleh digunakan untuk membeli kosmetik Hero Overwatch seperti Skin, Voiceline, Spray mahupun Emote.

Bagi mereka yang menyimpan Overwatch Currency dengan banyak, isu ini bangkit sama ada untuk menghabiskannya dalam Overwatch 1 atau menggunakannya dalam Overwatch 2. Untuk makluman, Currency dari Overwatch 1 akan juga tersedia di Overwatch 2 atas nama Legacy Credit. Selain itu, semua Skin, Voiceline, Intros, dan Emote yang anda peroleh dalam Overwatch 1 akan dipindahkan secara mutlak ke Overwatch 2 dan masih boleh diguna pakai seperti biasa.

Bagi Overwatch 2 pula, Legacy Credit ini tidak boleh anda dapatkan lagi. Sekiranya anda menghabiskan Legacy Credit ini, anda perlu menggunakan Overwatch Coin yang baru. Overwatch Coin yang baru boleh didapati sama ada dibeli melalui micro-transaction atau melakukan Weekly Challenge.

Walaupun kebanyakan kosmetik terikat dengan Seasonal Battle Pass, namun masih banyak kosmetik baru dalam Overwatch 2 yang anda boleh beli menggunakan Legacy Credit ini. Untuk makluman juga, Event Skin yang ditawarkan dalam Overwatch 1, tidak akan tersedia dalam Overwatch 2. Oleh itu, bagi mereka yang ingin membawa Event Skin Overwatch 1 ke Overwatch 2, disarankan untuk membelinya secepat mungkin sebelum Overwatch 1 ditamatkan.

Bagi mereka yang memiliki akaun baru (yang tidak pernah main Overwatch 1), and hanya mendapat akses kepada beberapa mod games dan hero. Namun, had ini akan dilonggarkan bagi tempoh permainan sebanyak 100 pertarungan. Semua hero original akan akhirnya tersedia secara percuma kepada First Time Player (pemilik akaun baru). Pemilik akaun baru Overwatch 2 perlu memenangi Quick Play sebanyak 50 kali sebelum Competitive Match tersedia.

Magnifique! ✨As a thank you to our original players, the #Overwatch2 Founder's Pack will be free in-game to all existing players who own Overwatch.Learn more 👀 https://t.co/ZpWIUtxc30 pic.twitter.com/EMMMIGwoq8

Manakala, bagi pemain yang lama (yang pernah main Overwatch 1), akaun anda akan secara automatik dikemas kini kepada Overwatch 2. Gamer yang memiliki Overwatch 1 juga akan menerima Kiriko menerusi Founder’s Pack, yang harus ditebus guna sebelum penghujung musim ke-2 Overwatch 2.

Battle Pass tersedia untuk semua pemain secara percuma. Setiap kali anda menyiapkan challenge atau hanya bermain, mata XP akan terkumpul, sejurus itu, membuka kunci Battle Pass secara berperingkat.

Bagi Battle Pass yang premium pula, ia memberikan koleksi tambahan kepada Battle Pass yang sedia ada. Sebagai contoh anda juga akan memiliki 20% XP Battle Pass Boost, di samping akan memiliki 1 Mythic Skin, 5 Legendary Skin, 1 Epic Skin, dan juga beberapa kosmetik yang terhad. Pemilik Watchpoint Pack pula akan secara automatik memiliki Season 1 Premium Battle Pass.

Semua akaun Overwatch 2, memerlukan pendaftaran SMS, sebelum memainkannya. Anda perlu mengesahkan akaun battle.net anda dengan nombor telefon bimbit anda.

Blizzard menyatakan hasrat mereka untuk membendung isu mengenai sesiapa yang telah digantung daripada bermain Overwatch untuk kembali bermain. Gamer yang telah digantung daripada bermain Overwatch 2, kerana isu penipuan (cheating / hacking) dapat ditapis di samping menyelesaikan isu Smurfing.

Skill Rating (SR) akan diganti dengan Skill Tier Division dalam Overwatch 2. Lebih kurang sama dengan SR, Tier Division memberikan gamer gambaran akan skill mereka. Pangkat Bronze hingga Grand Master masih lagi wujud, namun setiap pangkat ini memiliki lima bahagian iaitu 5 (paling rendah) ke 1 (paling tinggi). Setiap bahagian ini mewakili ~100 SR. Pemain akan dapat mengemas kini pangkat mereka setiap tujuh kemenangan atau 20 kekalahan.

Kurang daripada seminggu sahaja lagi, kita akan dapat bermain Overwatch versi baru. Overwatch yang baru ini mengetengahkan corak permainan 5v5, Hero baru, game mode yang baru dan juga peta baru. Bagi beberapa musim awal ini, game lebih berunsurkan PvP. Namun, bermula tahun 2023, PvE mula diperkenalkan. Bagi yang belum mengesahkan akaun battle.net  dengan nombor telefon bimbit, anda perlulah berbuat demikian secepat mungkin! Selamat bergaming!

Anda juga mungkin menyukai: Overwatch SMS Registration – Cara melakukan pendaftaran


Motherboard ASRock 600 series secara rasmi menyokong CPU Raptor Lake Generasi ke-13 selepas kemas kini BIOS

Asrock telah mengumumkan bahawa motherboard 600 sirinya akan menawarkan keserasian penuh dengan CPU Raptor Lake Generasi ke-13 Intel. Syarikat itu telah mengeluarkan kemas kini BIOS yang menambah sokongan untuk “pemproses desktop Intel yang dikeluarkan tidak lama lagi”.

Memandangkan terdapat beberapa motherboard DDR4 ASRock dalam senarai, ini bahawa CPU Generasi Ke-13 mungkin akan terus menyokong DDR4. Jika anda mempunyai set DDR4 yang bagus atau harga premium DDR5 yang kurang memuaskan, sekurang-kurangnya anda boleh menggunakannya dengan generasi yang lebih lama.

Keputusan ASRock untuk mengeluarkan BIOS ini lebih awal adalah sesuatu yang lain daripada biasa. Memandangkan CPU Raptor Lake belum tersedia untuk dikeluarkan, keputusan itu mungkin semata-mata untuk pemasaran.

Sekiranya anda menaik taraf daripada sistem generasi sebelum ke-12, anda patut tunggu akan motherboard 700 series. Walaupun butiran masih disembunyikan, dikatakan ia akan menyertakan set ciri yang dipertingkatkan termasuk sokongan PCIe 5.0 SSD dan perkara seperti sokongan memori DDR5 yang lebih baik atau  USB-4. Anda akan dapat mengemas kini BIOS dan terus menggunakan memori DDR4 dengan motherboard 600 series yang sudah sedia ada. Berbeza dengan AMD, yang memerlukan motherboard baharu dan pembelian DDR5 yang baru jika anda bercadang untuk beralih ke Zen 4.

CPU Raptor Lake Generasi ke-13 Intel akan dilancarkan pada akhir tahun ini. Raptor Lake akan bersaing dengan model Zen 4 AMD, yang akan dilancarkan bersama platform baharu sepenuhnya dengan soket AM5, dan sokongan memori DDR5 sahaja.


Land of the Vikings (Demo version) – Ulasan / Review

Land of the Vikings merupakan sebuah game berbentuk simulasi City Builder. Game ini memberikan anda peluang untuk membina satu dunia yang pada mulanya sebuah kampung dan kemudiannya membesar menjadi sebuah bandar raya.

Berlatarbelakangkan kehidupan masyarakat Vikings pada suatu ketika dahulu game ini menyajikan anda peluang membangunkan sebuah bandar raya dengan menguruskan sumber asli seperti kayu dan bahan mineral demi membina bangunan seperti rumah dan pasar. Anda juga perlu menguruskan pekerjaan penduduk di bandar raya tersebut bagi proses pembinaan rumah. Setiap penduduk mempunyai bakat masing-masing, oleh itu anda perlu menyesuaikan bakat dan pekerjaan mereka.

Pembinaan bandar raya yang efektif menjamin ia berkembang pesat dan terus wujud (survive) dalam menjalani perubahan musim dan konflik antara penduduk. Iceberg Interactive dan Lap Games membangunkan game ini, memberikan anda peluang untuk membina sebuah perkampungan Viking kepada sebuah bandar raya.

Admin memuji kualiti grafik yang disediakan dalam game ini. Dibangunkan menggunakan Unreal Engine 4 (UE4), game ini memberikan gambaran suasana yang sangat realistik. Penggunaan UE4 ini memberikan peluang kepada dunia Land of the Vikings mirip dunia sebenar.

Land of the Vikings menawarkan fungsi DLSS. Anda perlu menghidupkan tetapan ini di bahagian Setting. Menghidupkan tetapan DLSS dilihat mampu menaiktaraf kualiti grafik, namun ia juga menyebabkan isu ghosting yang agak kelihatan pada penduduk. Keadaan ini tampak jelas apabila karakter penduduk mahupun haiwan ternakan bergerak.

Musik latar belakang game Land of the Vikings ini menggambarkan anda suasana bertemakan Viking. Namun, penggunaan musik yang sama setiap masa, admin berpendapat, ia agak membosankan.

Land of the Vikings ini adalah berbentuk single player. Anda boleh memainkannya secara santai mengikut rentak anda sendiri. Game ini mengingatkan admin akan game City: Skylines, namun menerapkan unsur kehidupan Viking di zaman dahulu.

User Interface (UI) untuk game ini agak senang untuk dinavigasi. Pada mulanya, anda akan diberi sedikit bimbingan dalam proses pembinaan perkampungan/ bandar Viking ini. Admin tidak memiliki sebarang masalah untuk memahami UI game ini. Namun, admin seringkali tidak sedar akan perubahan masa/hari dalam game ini. Hanya satu isyarat yang memberikan anda idea akan putaran masa dalam Land of Vikings ini adalah melalui putaran glob di atas.

Selain itu, game ini seperti tidak memberi peluang kepada pemain untuk meruntuhkan bangunan atau mengubah kedudukan rumah atau dekorasi setelah ia dibina. Pembinaan kekal ini seperti mengekang penambahbaikan kampung/ bandar yang anda telah bina. Pembinaan juga mungkin terjejas kerana kekurangan sumber batuan. Mungkin penduduk di kampung/ bandar ini perlu membina sebuah kuari daripada memecahkan batu-batuan di sekitar kampung tersebut.

Penduduk kampung/bandar dalam Land of Vikings kelihatan seperti bertambah tanpa seorang pun meninggal. Hal ini kelihatan seperti penduduk kampung/bandar tidak mengalami keuzuran atau sakit yang kemudiannya menyebabkan mereka meninggal secara semula jadi. Walaupun sekadar sebuah game, namun bagi admin isu ini agak pelik.

Dalam Tree of Life dua asas cabang iaitu work fast dan happiness. Penduduk kampung/bandar juga dalam game Land of the Vikings kadang kadang tidak gembira. Kerana terlalu bekerja keras? Kerana kekurangan “tavern”? Ataupun kekurangan tempat hiburan? Jikalau di dunia Old Roman, orang ramai boleh pergi mengunjungi Gladiator Arena untuk berhibur di samping menyokong Gladiator mereka. Admin berpendapat, tempat yang seakan Gladiator Arena perlu dibina bagi penduduk perkampungan Viking ini. Tak silap, di suatu masa dahulu, masyarakat Viking pernah melakukan Holmgang sebagai latihan pertempuran.

Admin berpendapat Land of the Vikings ini mempunyai potensi besar untuk menarik komuniti yang menyukai game berbentuk simulasi. Buat masa sekarang, game ini masih dalam peringkat pembikinan, dan hanya versi demo tersedia. Versi demo ini hanya boleh dimainkan secara terhad dan sudah tersedia di Steam store. Game ini akan tersedia sepenuhnya pada suku ke-4 2022. Game yang sememangnya santai, memberikan anda peluang untuk mengisi masa lapang setelah penat bekerja seharian.